tomron87/hebrew-wikipedia-sentences-corpus huggingface dataset:
נוסחה זו זהה לנוסחת הקמינגטוניט שהוא פולימורף מונוקליני של האנתופיליט האורתורומבי.
האנתופיליט יוצר תמיסה מוצקה עם פרו-אנתופיליט (Fe2+7Si8O22(OH)2) עם מגנזיו-אנתופיליט (Mg7Si8O22(OH)2) ועם גדריט (Mg5Al2Si8O22(OH)2).
האנתופיליט מתגבש במערכת האורתורומבית, חבורת סימטריות נקודתית " אורתורומבית דיפירימידלית" () וחבורת סימטריות מרחבית "Pnma".
ככל מינרל בקבוצת האמפיבול בנוי האנתופיליט משרשרת כפולה של ארבעונים של סיליקה.
המינרל מופיע בדרך כלל כמקבצים סיביים (תצורת אזבסט), לווחים, להביים או כמסה חסרת צורה.
גבישים בודדים נדירים מאוד, צורתם פריזמה באורך עד 25 ס"מ.
צורה מיוחדת נתגלתה בהרמנוב (Heřmanov) שבצ'כיה.
כדור דמוי ביצה המורכב ממעטפת של אנתופיליט ומליבה של פלוגופיט.
תצורה זו זכתה לכינוי "כדור הרמנוב" (בצ'כית Heřmanovské koule, באנגלית Hermanover ball) על שם האתר.
לאנתופיליט יש פצילות מושלמת המצטלבת בזוויות של 56° ו-124° (האופייניות לקבוצת האמפיבול), ומובחנת בשני כיוונים ({010} ו־{100}).
הקשיות של המינרל בינונית,6-5.5 בסולם מוס, ומשקלו הסגולי הממוצע 3.21 גרם לסמ"ק.
השקיפות של גבישי האנתופיליט נעה משקיפות מלאה דרך שקיפות למחצה ועד אטומה, צבעם בדרך כלל הוא בגוונים של חום - חום צהבהב, חום ירקרק, חום אפרפר, כמו כן אפור עד ירוק ובז'.
הגוון החום-ציפורן מאפיין את המינרל (ואף נתן לו את שמו), אבל למעט כשהוא מופיע בצורה הנדירה של גבישים לא ניתן להסתמך על תכונה זו על מנת להבדילו ממינרלים אחרים מקבוצת האמפיבול ונדרשות בדיקות מעבדה.
בשקף מנוסר האנתופיליט חסר צבע עד ירוק או צהוב חיוור.
הברק של האנתופיליט הוא זגוגי עד עמום או משיי בתצורה הסיבית, ופנינתי על משטחי הפצילות.
בדגימות מסוימות התגלתה תופעת "אוונטורסנס" (מכונה גם "אפקט שילר" - ברק או נצנוץ בשל לוחיות הכלואות במינרל על שם המינרל אוונטורין).
הנפיצה של המינרל חלשה עד בינונית.
בקרינת על סגול בגלים קצרים או ארוכים הוא פולט קרינה בגוון אדום.
האנתופיליט ניחן בפליאוכרואיזם (עד כמה משתנה צבע המינרל בהתאם לזווית בה מסתכלים בו) חלש עד בינוני (תלוי בתכולת הברזל).
מזווית אחת הוא נראה חום-ציפורן, חום צהבהב, חום אפרפר, מזווית שנייה הוא נראה חום-ציפורן, חום אפרפר או שחום ומזווית שלישית הוא נראה חום-ציפורן עד חום כהה, כחול אפרפר עד ירוק, סגול לילך.
המינרל נתגלה לראשונה ב-1801 בסמוך לחופי אגם קינרוד (Kjennerud), שליד העיירה קונגסברג (Kongsberg) במחוז בוסקרוד שבדרום מזרח נורווגיה.
כיום מצויה במקום מחצבה (Kjennerud Anthophyllite Prospect) שבה כורים את האנתופיליט.
מקור השם מלטינית - "אנתופילום" (anthophyllum), שפירושו ציפורן.
השם מתייחס לגוון החום הנפוץ של המינרל הדומה לגוון הניצנים המיובשים של התבלין.
לסוגים אחדים של המינרל יש צורה סיבית אופיינית לאזבסט והוא נכרה בעיקר לשימוש זה.
לאזבסט יש שימושים תעשייתיים רבים למרות סיכוני הבריאות שהוא גורם (אבק אזבסט הוא חומר מסרטן), והוא מיוצר ממינרלים רבים שלהם צורה סיבית.
המינרלים סרפנטין וטרמוליט נחשבים מינים טובים יותר לשימוש כאזבסט, משום שסיביהם גמישים יותר ועמידותם למתחים גדולה יותר, אבל גם לאזבסט מאנתופיליט יש שימוש כתוספת לצמנט עמיד בחום.
שימוש נפוץ פחות הוא כמינרל לאספנים.
בדגימות של המינרל שמקורן בביוט (Butte) שבמונטנה שבארצות הברית התגלתה תופעת "אוונטורסנס" (מכונה גם "אפקט שילר" - ברק או נצנוץ בשל לוחיות הכלואות במינרל על שם המינרל אוונטורין) כחלחלה שהפכה את המינרל למבוקש.
אנתופיליט מצוי בסלעים מהסוגים אמפיבוליט, גנייס, מטאקוורציט, תצורות ברזל, גרנוליט וצפחה, והוא תוצר של התמרה בדרגה בינונית או גבוהה של סלעים עשירים במגנזיום, בייחוד סלעי יסוד אולטרה-בסיסיים ופצלים דולומיטיים שאינם טהורים.
הוא נוצר גם כשארית טבעתית של התמרה נסוגה (התמרה שבמהלכה הטמפרטורה והלחץ יורדים) של אורתופירוקסן ואוליבין, וכמינרל נלווה בגנייסים ובצפחות נושאי קורדיאריט.
אנתופיליט נוצר גם כמינרל של התמרה נסוגה מסלעים אולטרה-מאפיים יחד עם סרפנטין.
אנתופיליט נוצר מפירוק של טלק בסלעים אולטרה-מאפיים בנוכחות מים ופחמן דו-חמצני בתגובת התמרה כימית מתקדמת (כלומר שבמהלכה הטמפרטורה והלחץ עולים).
אנתופיליט נוצר בשל הלחץ החלקי של הפחמן הדו-חמצני (XCO2) בתמיסה המימית.
בלחצים גבוהים יותר של CO2 נדרשת טמפרטורה נמוכה יותר על מנת שייווצר אנתופיליט.
התמרה בסלעים אולטרה-מאפיים בסביבות מימיות טהורות נטולות CO2 נוטה לייצר מקבצים של סרפנטין-אנטיגוריט-ברוסיט-טרמוליט (תלוי בתכולת ה-MgO) או אוליבין או פירוקסן מותמרים בהתמרה לאמפיבוליט עד גרנוליט.
לפיכך מקבצים של סלעים אולטרה-מאפיים המכילים אנתופיליט מציינים לפחות התמרה של פאצייס צפחות ירוקות בנוכחות נוזלי התמרה המכילים פחמן דו-חמצני.
המקבצים הנוצרים בתגובות התמרה טיפוסיות של סלעים אולטרה-מאפיים העניים במגנזיום (פחות מ-25% MgO) והעשירים במגנזיום (מעל ל-25% MgO) הם:
אוליבין + טרמוליט + טלק ← אוליבין + טרמוליט + אנתופיליט (עני ב-MgO, >550°C, XCO2<0.6)
אוליבין + טרמוליט + מגנזיט ← טרמוליט + אנתופיליט + מגנזיט (עשיר ב-MgO, >550°C, XCO2>0.6)
טלק + מגנזיט + טרמוליט ← טרמוליט + אנתופיליט + טרמוליט + מגנזיט (עני ב-MgO, >550°C, XCO2>0.6)
אנתופיליט כתוצר של התמרה נסוגה הוא נדיר יחסית בסלעים אולטרה-מאפיים ובדרך כלל אינו מפותח בשל רמת האנרגיה הנמוכה הזמינה לתגובות ההתמרה לפעול ובדרך כך התייבשות מסת הסלעים במהלך ההתמרה.
באופן דומה, הצורך בכמויות משמעותיות של פחמן דו-חמצני בנוזל ההתמרה מגביל את הופעת האנתופיליט כמינרל מהתמרה נסוגה.
מקבצי המינרלים השכיחים כתוצאה מהתמרה נסוגה של סלעים אולטרה-מאפיים הם לכן מקבצי סרפטיניט או טלק-מגנזיט.
אנתופיליט מהתמרה נסוגה נוכח בדרך כלל באזורי גזירה שבהם השבר והגזירה של הסלעים יוצרים ערוץ עבור נוזלים פחמתיים במהלך ההתמרה הנסוגה.
האנתופיליט הוא מינרל נפוץ מאוד.
אנתוני קווין (בספרדית ובאנגלית: Anthony Quinn, נולד כ-Antonio Rodolfo Quinn Oaxaca; 21 באפריל 1915, צ'יוואווה, מקסיקו – 3 ביוני 2001, בוסטון, ארצות הברית) היה שחקן מקסיקני-אמריקאי.
קווין כיכב במספר רב של סרטים כגון "זורבה היווני", "לורנס איש ערב", "תותחי נברון", "דם וחול", "הברבור השחור", "לה סטראדה", רכבת אחרונה מגאן היל", "התמימים והפראים", "דיוקן בשחור", "השעה ה-25" ו"קדחת הג'ונגל".
סרטו האחרון היה "נקמתו של אנג'לו" בכיכובו של סילבסטר סטאלון, שיצא לאקרנים לאחר מותו בשנת 2002.
זכה בגלובוס הזהב על שם ססיל ב.
דה-מיל מטעם איגוד העיתונאים הזרים בהוליווד בשנת 1987 ובפרס אוסקר לשחקן המשנה הטוב ביותר פעמיים, על "ויוה זפאטה!" ב-1952 ועל "תאווה לחיים" בשנת 1956. בנוסף היה מועמד גם לפרס אוסקר לשחקן הטוב ביותר פעמיים, אך לא זכה.
הסרט "תותחי נברון" בכיכובו צולם במפרץ ואגיס (Vagis) אשר באי רודוס, ובמהלך השנים שונה שמו של המפרץ ל"מפרץ אנתוני קווין".
במהלך חייו נישא קווין לשלוש נשים ולו 12 ילדים, ביניהם השחקן פרנצ'סקו קווין והפסל האיטלקי לורנצו קווין .
מנואל אנטוניו רודולפו קווין אוחאקה נולד ב-21 באפריל 1915 בצ'יוואווה, מקסיקו.
במהלך המהפכה המקסיקנית שונה שמו למנואלה "נלי" ולפרנסיסקו "פרנק" קווין.
פרנק קווין נולד לאב מהגר אירי ממחוז קורק, ולאם מקסיקנית.
לפי הדיווחים, פרנק רכב עם המהפכן המקסיקני פנצ'ו וייה, ולאחר מכן עבר לשכונת "City Terrace" שבמזרח לוס אנג'לס.
לאחר מכן, הפך לעוזר צלם באולפן קולנוע.
בקורות החיים של קווין, הוא הכחיש שהוא בנו של "הרפתקן אירי" ושייך את הסיפור הזה לסוכני העיתונות בהוליווד.
מאוחר יותר אמר קווין שהוא לא נחשב כמקסיקני בגלל שם משפחתו.
כשקווין היה בן 6, הוא למד בכנסייה קתולית, ואפילו שקל להיות איש דת בכנסייה הנוצרית.
בגיל 11 הוא הצטרף לפנטקוסטלים (זרם בנצרות הפרוטסטנטית) בכנסייה הבינלאומית של פורסקוור, שנוסדה והונהגה על ידי נושאת הדרשה האוונגליסטית איימי סמפל מקפרסון.
קווין ניגן בלהקת הכנסייה והיה דרשן מתלמד עם מקפרסון האוונגליסטית.
"הכרתי את רוב השחקניות הגדולות בזמני, ואף אחת מהן לא מתקרבת לה", אמר קווין פעם למקפרסון.
קווין גדל תחילה באל פאסו, טקסס, ואחר כך במזרח לוס אנג'לס, בשכונת ה-אקו פארק שבלוס אנג'לס, קליפורניה.
הוא למד בבית הספר היסודי שברחוב האמל, חטיבת הביניים בלוודיר, תיכון פוליטכני ותיכון בלמונט שבלוס אנג'לס.
הוא למד עם שחקן הבייסבול לעתיד ג'ון ברדינו, אבל עזב לפני שסיים את לימודיו.
שנים רבות לאחר מכן, תיכון טוסון באריזונה העניק לו תואר אקדמי.
לאחר תקופה קצרה שהופיע על הבמה, קווין שלח את קורות החיים שלו.
פריצת דרך בקריירה שלו התרחשה ב-1941, כאשר קיבל הצעה לגלם לוחם שוורים בסרט "דם וחול" בנושא מלחמת השוורים עם טיירון פאואר וריטה הייוורת'.
בשנת 1947, הוא הופיע ביותר מחמישים סרטים ושיחק במגוון דמויות, כולל אינדיאנים, בוסי מאפיה, מנהיגי הוואי, לוחמי חופש פיליפינים, גורילות סיניות ושייח'ים ערבים.
הוא חזר לתיאטרון, והחליף את מרלון ברנדו בתור סטנלי קובלסקי בסרט "חשמלית ושמה תשוקה" בתיאטראות ברודוויי.
בשנות ה-50 שיחק בסרט של הרפתקאות, שמו "מסכת הנוקם" (1951).
הוא הוכיח את מעמדו כאחד השחקנים המובילים בהוליווד בסרטו של איליה קאזאן, ויוה זפאטה!
ההופעה של קווין כאחיו של זפאטה זיכתה את קווין באוסקר "השחקן המשנה הטוב ביותר".
ב-1952, קווין זכה בתואר המקסיקני-אמריקאי הראשון שזוכה בפרס אוסקר.
רכבת אחרונה מגאן היל (1959)
הסוד של סנטה ויטוריה (1969)
אנתוני צ'ארלס האריס היה סוחר עתיקות ואספן אנגלי ידוע של פפירוסים מצריים עתיקים.
האריס היה סוחר וספק רשמי של הצבא הבריטי.
הוא ואחיו היו בעליהם של חברת האריס ושות'.
חברתו עסקה גם במתן מידע ראשוני למטיילים שהגיעו בספינות לאלכסנדריה.
בארבעים שנות חייו האחרונות, מקום מושבו היה באלכסנדריה במצרים.
הוא עשה מסעות רבים על הנילוס למצרים העליונה, שם רכש כתבי פפירוסים וחפצי עתיקות.
האגיפטולוג הגרמני הינריך קארל ברוגש (Heinrich Karl Brugsch) אמר עליו שהיה חובב בעל הבנה גדולה בכתב חרטומים.
במהלך חייו הוא יצר אוסף גדול של פפירוסים אותם השאיר בירושה לבתו סלימה.
בעקבות בעיות כלכליות הציעה הבת בשנת 1871 חלק מהאוסף למכירה תמורת 10,000 ליש"ט.
האוסף נרכש בשנת 1872 על ידי האגיפטולוג הבריטי סמואל בירץ' (Samuel Birch) עבור המוזיאון הבריטי.
האריס ובתו סלימה קבורים בבית הקברות הפרוטסטנטי הבריטי שנמצא ליד שער הרוזטה ההרוס באלכסנדריה.
האוסף שלו כלל בין היתר את הפפירוסים הידועים הבאים:
פפירוס האריס א הידוע גם בשמו "פפירוס האריס הגדול".
מהפפירוסים הארוכים ביותר מהעת העתיקה שנמצאו.
הפפירוס מספר על תקופת מלכותו של המלך המצרי רעמסס השלישי.
נרכש על ידי האריס בשנת 1855
פפירוס האריס 500 הכולל שני סיפורים התקופה מצרית העתיקה: כיבוש יפו על ידי צחותי, סיפורו של הנסיך שגורלו נחרץ ופואמות.
פפירוס האריס 501 נקרא גם הפפירוס האריס הקסום.
הפפירוס מתקופת שלטונו של רעמסס השלישי שהוא אוסף של מזמורים ולחשים שתפקידם להגן על עדרי בקר כנגד תניני הנילוס.
סר ג'ון אנתוני קווייל, מפקד היה שחקן קולנוע ותיאטרון אנגלי.
מועמד לפרס אוסקר לשחקן המשנה הטוב ביותר בשנת 1969 על תפקידו בסרט "אן של אלף הימים".
קווייל נולד בכפר איינסדייל שבמחוז לנקשייר, צפון אנגליה.
למד בבית הספר הפרטי שבעיירה רוגבי, ווריקשייר והתאמן לראשונה במשחק ב אקדמיה המלכותית לאמנות הדרמה.
היה פעיל במקהלת תיאטרון ובתיאטרון המפורסם "אולד ויק".
בשירותו הצבאי בצבא הבריטי שירת קווייל כקצין ביחידת מודיעין במלחמת העולם השנייה.
לאחר שסיים את תפקידו בשירות המודיעין שירת קווייל כקצין במנהלת המבצעים המיוחדים שבאלבניה.
התפרסם לראשונה בסרטו המצליח של לורנס אוליבייה "המלט" בתפקיד החייל מרסלוס.
קווייל המשיך בתפקיד משני בסרטו של אלפרד היצ'קוק "הנאשם" (The Wrong Man) בתור עורך הדין פרנק אוקונור ובתפקיד ראשי בתור קצין הצי הבריטי הנרי הארווד בסרט המלחמה של מייקל פאוול ואמריק פרסבורגר המבוסס על קרב נהר לה פלטה.
קווייל הופיע לאחר מכן בסרטיו ג'יי לי תומפסון "אישה בשמלת ערב" בתפקיד ג'ים פרסטון ובסרטי המלחמה הפטריוטים "תותחי נברון" בתפקיד מייג'ור רוי פרנקלין ו"אלכס קר כקרח" בתור קפטן ואן דר פול, בהופעה עלייה הועמד לפרס באפט"א.
ב-1962 הופיע קווייל בדרמה הקלאסית זוכת 7 פרסי האוסקר "לורנס איש ערב" בתור הקולונל הבריטי הארי ברייטון.
ב-1964 השתתף בדרמה התקופתית "נפילת האימפריה הרומית" ב-1965 בסרט המלחמה "מבצע חץ מקשת" וב-1969 במערבון "זהב מק'קנה".
קווייל היה מועמד לפרס אוסקר לשחקן המשנה הטוב ביותר ולפרס גלובוס הזהב בשנת 1969 על הופעתו בדרמה "אן של אלף הימים" בתור החשמן והפוליטיקאי הבריטי תומאס וולזי.
כמו כן שיחק בתפקיד אהרן במיני סדרה "משה", בסרטו של בלייק אדוארדס "זרע התמרינד", בסרטו הרביעי של וודי אלן "כל מה שרצית לדעת על מין ולא העזת לשאול" ובדרמות "הנשר נחת" בתפקיד ראש שירות המודיעין הגרמני וילהלם קנריס ו"רצח על פי צו" בתפקיד גנרל צ'ארלס וורן.
קווייל זכה להצלחה רבה כשחקן טלוויזיה בזכות הסדרות "מצדה" בתפקיד היועץ הרומאי רוביוס גאלוס ו" QB VII", בהופעה אשר העניקה לו את פרס אמי בשנת 1974.
נוסף על היותו שחקן, הוא ניהל חברת תיאטרון נודדת.
קווייל היה נשוי פעמיים במהלך חייו.
7 שנים היה נשוי לשחקנית הרמיוני הנן ולשחקנית האמריקאית דורות'י הייסון לה היה נשוי עד למותו.
נולדו לו שלושה ילדים מנישואיו להייסון, ביניהם השחקנית ג'ני קווייל.
קוויל קיבל תואר אבירות בשנת 1985 ונפטר ב-20 באוקטובר 1989 ממחלת סרטן הכבד.
ההרפתקאה הגדולה של טרזן (1959)
כל מה שרצית לדעת על מין ולא העזת לשאול (1972)
האגדה על השיכור הקדוש (1988)
אנתוני פרנצ'וזה היה שחקן קולנוע, טלוויזיה ותיאטרון אמריקאי זוכה פרס גלובוס הזהב לשחקן הטוב ביותר לשנת 1959 על הופעתו בסרט "קריירה" ומועמד פרס אוסקר לשחקן הטוב ביותר לשנת 1957 על הופעתו בסרט "כובע מלא גשם".
נולד בשם אנתוני ג'ורג' פפלאו בניו יורק.
גדל אצל אמו ואצל דודתו ואימץ את השם של אמו "פרנצ'וזה" בתור שם במה.
פרנצ'וזה החל ללמוד משחק בבית ספר למשחק הפופולרי "אולפן השחקנים" והתאמן ב"תיאטרון צ'רי ליין שבמנהטן.
בתחילת דרכו לא היה יכול להתפרנס באופן מלא ממשחק ולכן היה על פרנציוזה לעבוד בעבודות מזדמנות.
בשנת 1956 זכה פרנצ'וזה להכרה בבימות ברודוויי לאחר שהועמד לפרס טוני על הופעתו במחזה "כובע מלא גשם", שעובד לאחר כשנה לסרט קולנועי מוערך.
פרנצ'וזה פרץ לתודעה העולמית כשחקן קולנוע בשנת 1957 בזכות תפקידיו בדרמות "הרוח היא פראית" של ג'ורג' קיוקור בתפקיד בין, "פנים בהמון" של איליה קזאן בתור עובד המשרד ג'ואי דפלמה ו"זה יכול להיות הלילה" של רוברט וויז.
על הופעתו בעיבוד הקולנועי של פרד זינמן ל"כובע מלא גשם".בתור פולו פופ זכה פרנציוזה בפרס השחקן הטוב ביותר של פסטיבל ונציה והועמד ל פרס אוסקר לשחקן הטוב ביותר ו לפרס גלובוס הזהב.
ב-1958 השתתף בסרטו של מרטין ריט "הקיץ הארוך והלוהט" בתפקיד ג'ודי בנו של וועל ורנר (אורסון וולס) וגילם את דמותו של הצייר הספרדי פרנסיסקו דה גויה בדרמה הביוגרפית של הנרי קוסטר "המאחה העירומה".
פרנצ'וזה זכה בפרס גלובוס הזהב לשחקן הטוב ביותר בשנת 1959 על הופעתו בתפקיד השחקן סם לאסון בדרמה "קריירה".
ב-1962 שיחק בסרטו הראשון של במאי "הניצוץ" זוכה פרס האוסקר ג'ורג' רוי היל "מחזור של התאמה" בתפקיד הראשי.
בשנת 1964 הועמד פרנצ'וזה לפרס גלובוס זהב שלישי בקריירה על תפקידו במערבון "ריו רונצ'וס" בתור הפושע המקסיקני חואן לואיז רודריגז ושיחק בקומדיה של ג'ין נגולסקו "מחפשי התענוג" בתפקיד הפלייבוי העשיר אמיליו לאציו.
ב-1982 שיחק בסרט האימה המוערך של דאריו ארג'נטו
"Tenebre" בתפקיד סופר ספרי האימה פיטר ניל והשתתף בהפקתם של מנחם גולן ויהורם גלובוס "משאלת מוות 2".
לקראת סוף שנות ה-60 של המאה ה-20 התפרסם פרנצ'וזה בסדרת הטלוויזיה הפופולרית "שם המשחק", שם שיחק בתור העיתונאי ג'ף דילון.
את תפקידו הקולנועי אחרון עשה פרנצ'וזה בשנת 1996 במותחן "סיטי הול" לצידם של אל פצ'ינו, מרטין לנדאו וג'ון קיוזאק.
לפרנצ'וזה היו שלושה ילדים משתי נשים במהלך ארבע מערכות נישואיו השונות.
אשתו הראשונה הייתה ביאטריס באקלאייר ממנה התגרש לאחר חמש שנות נישואים.
אשתו השנייה הייתה כוכבת הקולנוע שלי וינטרס לה היה נשוי משנת 1957 עד לגירושים בשנת 1960.
את בתו הראשונה נינה הביא פרנציוזה לעולם מנישואיו לסופרת ג'ודית בלבן שהסתיימו בגירושין לאחר כשבע שנים ביחד.
בשנת 1970 התחתן פרנציוזה בפעם הרביעית עם ריטה ת'ייל איתה הביא לעולם שני בנים מרקו והשחקן כריסטופר פרנצ'וזה.
פרנצ'וזה ות'ייל נשארו נשואים עד לפטירתו של פרנצ'וזה משבץ מוחי ב-19 בינואר 2006.
זה יכול להיות הלילה (1957)
הסיפור על עמוד אחד (1959)
אנתוני קאלף הוא שחקן אנגלי.
הוא למד משחק באקדמיה למוזיקה ולאמנויות הדרמה של לונדון (LAMDA).
בטלוויזיה הוא גילם דמות קבועה בסדרת הדרמה הרפואית "הולבי סיטי" כמייקל בוצ'אמפ ובסדרה "תחבולות חדשות" שיחק בתפקיד סטריקלנד.
בין ההצגות בהם השתתף היו המחזה "טירופו של המלך ג'ורג'" בתיאטרון המלכותי הלאומי, במחזה "חלום ליל קיץ" בתיאטרון המלכותי הלאומי וב"רוק נ' רול" בתיאטרון הדוכס מיורק.
ב-2008 היה מועמד לפרס התיאטרון של "אייריש טיימס" על הופעתו במחזה "הדוד וניה" בתיאטרון גייט .
ב-2015 שיחק במחזה "המלך צ'ארלס השלישי" בברודוויי.
הופעת הבכורה של קאלף בטלוויזיה הייתה בשנת 1982 בפרק "The Visitation" בסדרת המדע בדיוני "דוקטור הו".
באותה שנה שיחק בתפקיד דיגבי ג'סט בעיבוד הטלוויזיוני לרומן "בו ג'סט" .
עוד בטלוויזיה הופיע בתפקיד לורנס דארל בסדרה "משפחתי וחיות אחרות", פיפ במיני-סדרה "תקוות גדולות" וקולונל פיצוויליאם במיני-סדרה "גאווה ודעה קדומה" העיבוד של ה-BBC מ-1995 לרומן מאת ג'יין אוסטן.
הוא שיחק בתפקידי אורח בסדרות "דוק מרטין", "המלחמה של פויל", "רציחות במידסומר" ו"פוארו" על פי ספריה של אגאתה כריסטי.
ב-2010 גילם קאלף את דמותו של שר החוץ הבריטי אנתוני אידן בגרסה המחודשת לסדרה "על אדונים ומשרתים".
עוד קודם, ב-2008 גילם על הבמה את דמותו של אידן, כשהיה ראש ממשלה כשהוא מבוגר בעשרים שנה, במחזה "Never So Good" מאת הווארד ברנטון .
קאלף נשוי לשחקנית קרוליין הרקר.
לבני הזוג יש שלוש בנות לואיז אמה קאלף (נולדה בדצמבר 1983), ססיליה אן קאלף (נולדה בספטמבר 1995) ואנמון ג'ורג'ינה קאלף (נולדה ב-2000).
ארץ לעולם לא - Neverland
אנתוני ראפ הוא שחקן תיאטרון וקולנוע אמריקאי, הידוע בעיקר בזכות ליהוקו לתפקיד מארק כהן, ראשית כחלק מצוות השחקנים המקורי של הפקת המחזמר זוכה פרס טוני "רנט" בברודוויי בשנת 1996, ומאוחר יותר בגילום אותה הדמות הן בסרט הקולנוע באותו השם בשנת 2005, וכן בסיבוב הופעות ברחבי ארצות הברית בשנת 2009.
בנוסף, ראפ גילם את דמותו של צ'רלי בראון בהפקה המחודשת בברודוויי משנת 1999 של המחזמר You're a Good Man, Charlie Brown, וכן את דמותו של לוקאס, במחזמר If/Then, כחלק מצוות השחקנים המקורי של הפקת ברודוויי בשנת 2014.
ראפ נולד בשיקגו, אילינוי וגדל בג'ולייט, אילינוי, בנם של מרי לי (שם משפחה לפני הנישואים: ביירד) ודאגלס ראפ.
לאחר גירושי הוריו, הוא גדל אצל אמו, אחות מוסמכת.
ראפ למד בבית ספר התיכון Joliet West, השתתף במחנה Interlochen לאמנויות מחנה.
בחטיבת הביניים, ראפ זכה בפרסים רבים על השירה שלו.
אחיו הבכור הוא המחזאי, הסופר והקולנוען אדם ראפ.
ראפ הופיע לראשונה בברודוויי בשנת 1981 במחזמר The Little Prince and the Aviator, מחזמר המבוסס על "הנסיך הקטן" מאת אנטואן דה סנט-אכזופרי.
המופע ירד כבר במהלך הופעה ההרצה.
כמו כן הוא הופיע בסרט הקולנוע "לילה מגניב" (1987), אותו ביים כריס קולומבוס (אשר שנים מאוחר יותר ביים אותו שוב בסרט "רנט").
ראפ הופיע במספר סרטי קולנוע והצגות בברודוויי.
בין תפקידיו הקולנועיים הבולטים: Dazed and Confused, נפלאות התבונה, זר במגרש, Road Trip, קשר בכל מחיר (ראפ הופיע גם במחזה "קשר בכל מחיר" שעליו מבוסס הסרט), An American Family, Danny Roane: First Time Director, You're a Good Man, Charlie Brown.
ראפ המשיך וגילם את דמותו של מארק כהן בצוות השחקנים המקורי של אוף ברודוויי, ולאחר מכן גם של ברודוויי, במחזמר "רנט" מאת ג'ונתן לארסון.
באודישן שלו, ראפ שר את השיר "Losing My Religion" של אר.אי.אם., והוזמן שוב לאודישן נוסף בספטמבר 1994. לאחר שהוצע לו התפקיד, לרסון כתב שירים חדשים עבור ההפקה, תוך התחשבות בקולו של ראפ.
ראפ שב לגלם את הדמות גם בעיבוד קולנועי באותו השם ששוחרר ב-23 בנובמבר 2005.
בשנת 2000, ראפ הוציא אלבום סולו על גבי CD, בשם "Look Around".
הוא שב להופיע ב-"רנט" ב-30 ביולי 2007, למשך שישה שבועות בלבד, יחד עם חבר צוות השחקנים המקורי אדם פסקל.
השניים המשיכו להופיע יחד בברודוויי עד ל-7 באוקטובר בתיאטרון Nederlander.
ראפ חבר שוב לפסקל, וביחד עם גוון סטיוארט - חברה נוספת בצוות השחקנים המקורי של "רנט" בברודוויי - שבו השניים לגלם את דמויותהם של מארק ורוג'ר, בהתאמה, בסיבוב הופעות ברחבי ארצות הברית של "רנט" ב-6 בינואר 2009.
ראפ גילם את דמותו של לוקאס במחזמר אם/ אז, בכיכובה של אידינה מנזל - שותפתו של ראפ בצוות השחקנים המקורי של "רנט" בברודוויי.
ההפקה הועלתה לראשונה בתיאטרון הלאומי שבוושינגטון די.
ראפ הופיע באחד מפרקי העונה השביעית של סדרת הטלוויזיה "בניחוש חוקר", ששמו Psych: The Musical.
הפרק הוקרן לראשונה ברשת USA ב-15 בדצמבר 2013.
בשנת 2017 שיחק בסרט הדרמה "אתה לוקח את האיש הזה?" לצד אלונה טל.
בהמשך השנה לוהק לתפקיד ד"ר סטמטס בסדרת המדע הבדיוני, "מסע בין כוכבים: דיסקברי", והיה בכך לשחקן הראשון בזיכיון שגילם דמות הומוסקסואלית במוצהר.
בשנת 2012, כתב העת Metro Weekly קבע כי ראפ הוא "אחד מהגברים ההומוסקסואליים הגלויים הראשונים בברודוויי".
בראיון משנת 1997 עבור כתב העת Oasis, ראפ התייחס אל זהותו המינית כ-"קוויר", ולא "גיי", והסביר: "אני לא רוצה להיכנס לתוויות, אבל אני אף פעם לא תייגתי את עצמי, מלבד לומר שאני קוויר ...
הדבר שהיה הכי חשוב עבורי הוא להיות מסוגל לומר שהייתי במערכות יחסים רומנטיות עם גברים ...
לא אמרתי 'אני הומו', משום שהאמת היא שגם הייתי מאוהב בנשים, אם כי האמת היא שאני כן חושב שאני קודם כל הומוסקסואל".
בסוף אוקטובר 2017, ראפ טען בראיון עם "BuzzFeed" שהשחקן קווין ספייסי הטריד אותו מינית בשנת 1986, כשראפ היה בן 14 וספייסי בן 26. באותה התקופה, ראפ וספייסי הופיעו שניהם בהופעות בברודוויי וספייסי הזמין את ראפ למסיבה בביתו.
ראפ טען כי באותה מסיבה ספייסי השיכור סחב אותו לחדר השינה והטריד אותו.
בנוסף ציין ראפ כי התייעץ עם עורך דין בנוגע לנקיטת הליכים משפטיים אך נאמר לו כי מעשיו של ספייסי לא מספיקים לפתיחת תיק.
הוא סיפר בעבר על תקרית בראיון בשנת 2001, אך שמו של ספייסי הוסר מהכתבה כדי למנוע מחלוקות משפטיות.
ראפ החליט לספר על המקרה בשנת 2017 לאחר חשיפת מעשי התקיפות המיניות של הארווי ויינסטין בתמיכת משפחתו, בן זוגו ונציגיו.
בתגובה, ספייסי פרסם בטוויטר שהוא לא זוכר את התקרית, אבל אמר שהוא מזועזע מהסיפור והתנצל בפני ראפ.
לאחר המאמר ב-"BuzzFeed", לפחות 14 אנשים נוספים האשימו את ספייסי בהטרדה מינית, מה שהוביל בסופו של דבר לכך ספייסי פוטר מתפקידו הראשי בסדרה "בית הקלפים" ומעורבותו בפרויקטים אחרים הופסקה.
ב-9 בספטמבר 2020, ראפ תבע את ספייסי בגין תקיפה מינית וגרימת מצוקה רגשית מכוונת במסגרת חוק לנפגעי תקיפה מינית קטינים, שהאריך את תקופת ההתיישנות של מדינת ניו יורק לתביעות אזרחיות הקשורות להתעללות מינית בילדים.
לראפ הצטרף בתביעה נגד ספייסי אדם שביקש להישאר בעילום שם שהאשים את ספייסי בהתעללות מינית בשנת 1983, כשהיה בן 14 וספייסי בן 23.
אנתוני סקרמוּצ'י , הידוע גם בכינויו המוּץ' (The Mooch) הוא איש עסקים אמריקאי.
סקרמוצ'י נולד בלונג איילנד, בן להורים בני מהגרים מאיטליה.
ב-1986 סיים תואר ראשון בכלכלה באוניברסיטת טאפטס וב-1989 סיים תואר JD במשפטים מאוניברסיטת הרווארד.
בשנים 1989–1996 עבד בחברת גולדמן זקס, תחילה במחלקת הנדל"ן של חטיבת המימון התאגידי, לאחר מכן כיהן כסגן נשיא בחטיבת ניהול העושר האישי.
לאחר שעזב את גולדמן זקס הקים עם שותף קרן גידור פרטית בשם "אוסקר", שנמכרה לבית השקעות "Neuberger Berman" ב-2001 וב-2003 נמכרה עם בית ההשקעות לחברת ליהמן ברדרס.
סקרמוצ'י עזב את ליהמן ברדרס ב-2005 והקים את בית ההשקעות "SkyBridge Capital".
ב-2009 ייסד את כנס המשקיעים השנתי "SALT", המתקיים בלאס וגאס מדי שנה.
ב-2014 רכש את הזכויות לתוכנית הטלוויזיה של רשת PBS "Wall Street Week", ושימש כמגיש התוכנית, שב-2016 החלה להיות משודרת ברשת פוקס.
בינואר 2017 מכר את חלקו ב-SkyBridge Capital תמורת כ-200 מיליון דולר.
הוא מחברם של שלושה ספרים בתחומי ההשקעות:
שימש יועץ לסרט הקולנוע "וול סטריט 2: הכסף מדבר".
במהלך הבחירות לנשיאות ארצות הברית 2008 גייס כספים לקמפיין של ברק אובמה.
ב-21 ביולי 2017 הוכרז על מינויו לתפקיד מנהל התקשורת בממשלו של דונלד טראמפ.
בעקבות ההכרזה התפטר דובר הבית הלבן שון ספייסר מתפקידו.
ב-27 ביולי פורסמו ציטוטים משיחת טלפון שניהל סקרמוצ'י יום קודם עם עיתונאי המגזין ניו יורקר, ראיין ליזה.
בשיחה מאשים סקרמוצ'י את ראש הסגל ריינס פריבס בהדלפות ומכנה אותו "סכיזופרן ופרנואיד".
יומיים לאחר מכן נאלץ פריבס לעזוב את תפקידו לטובת ג'ון קלי.
באותה שיחה השתלח סקרמוצ'י בביטוי מיני גס גם בסטיב באנון, היועץ האסטרטגי לנשיא.
שעות לאחר השבעתו של קלי כראש הסגל, הודיע הבית הלבן כי סקרמוצ'י יעזוב את תפקידו.
בשנת 2019 השתתף בגרסה האמריקאית של תוכנית המציאות "האח הגדול", בעונה השנייה של גרסת ה-VIP, שם הפך למודח הראשון, רק לאחר מכן התברר כי היה דייר שתול של ההפקה.
סקרמוצ'י הוא אב לחמישה ילדים.
שלושה ילדים מנישואיו הראשונים לליסה מירנדה, ממנה נפרד לאחר 23 שנות נישואין בשנת 2011, ושני ילדים מנישואיו השניים לדידרה בול, ממנה נפרד בתחילת 2017. בנם השני נולד זמן קצר לאחר ההודעה על מינויו של סקרמוצ'י לתפקיד מנהל התקשורת ביולי 2017.
אנתוני ארווין רנדולף ג'וניור הוא כדורסלן עבר אמריקאי-סלובני.
רנדולף שיחק בליגת ה-NBA למספר עונות ולאחר מכן עבר לשחק באירופה, שם קבוצתו המרכזית הייתה ריאל מדריד מליגת ה-ACB והיורוליג.
רנדולף שיחק גם במדי נבחרת סלובניה.
רנדולף נולד בווירצבורג שבגרמניה המערבית לאב ואם ששירתו בצבא ארצות הברית והוצבו שם.
שנה אחרי לידתו עברה המשפחה לפסדינה שבקליפורניה.
בתיכון שיחק רנדולף בתחילה בתיכון בליטל רוק שבארקנסו, ולאחר מכן עבר ללמוד בתיכון ע"ש וודרו וילסון בדאלאס, טקסס.
בקריירת התיכונים שלו שיחק רנדולף בכל חמש העמדות על המגרש.
ממוצעיו בשנתו האחרונה בתיכון עמדו על 25.8 נקודות ו-12.6 ריבאונדים למשחק.
רנדולף התחייב לשחק כסטודנט-אתלט בקבוצת הכדורסל של אוניברסיטת המדינה של לואיזיאנה.
הוא שיחק שם עונה אחת, בה נבחר לחמישיית שחקני השנה הראשונה בליגה האזורית של ה-SEC.
רנדולף העמיד עצמו לבחירה בדראפט ה-NBA 2008.
רנדולף נבחר במקום ה-14 בסיבוב הראשון של דראפט ה-NBA בקיץ 2008 על ידי גולדן סטייט ווריורס.
בתחילת עונתו הראשונה בקבוצה שיחק רנדולף בדקות מועטות מאוד, ורק לקראת סוף העונה, כאשר שחקנים בכירים יותר ברוטציה נפצעו, התחיל לקבל זמן משחק משמעותי ולהראות יכולת טובה.
בליגת הקיץ בקיץ שלאחר עונת הרוקי שלו הראה רנדולף יכולת מצוינת, וחוזהו הוארך עד סוף עונת .
ביולי עבר רנדולף בטרייד לניו יורק ניקס יחד עם רוני טוריאף, קלנה אזובוקי ובחירת סיבוב שני, עבור דייוויד לי.
בקצה הרוטציה, רנדולף שיחק בניקס ב-17 משחקים בלבד עד שהועבר למינסוטה טימברוולבס בפברואר , במסגרת הטרייד שהעביר את כרמלו אנתוני לניו יורק.
בחצי העונה הראשונה שלו במינסוטה ממוצע הנקודות שלו היה הגבוה בתקופתו ב-NBA, ועמד על 11.7. בכל תקופתו במינסוטה קלע רנדולף בממוצע 9.1 נקודות.
בקיץ שלפני עונת חתם רנדולף כשחקן חופשי בדנוור נאגטס.
אחרי שנתיים בקבוצה, בהן שיחק ב-82 משחקים ופתח בחמישה מהם, הועבר רנדולף בטרייד לשיקגו בולס ולאחר מכן לאורלנדו מג'יק, שניפתה אותו מהסגל.
בקיץ 2014 חתם רנדולף לעונה אחת בלוקומוטיב קובאן, ששיחקה אז בליגת VTB וביורוקאפ.
הוא הוביל את הקבוצה לרבע גמר היורוקאפ, ונבחר לחמישייה השנייה של העונה במפעל.
בעונה הבאה רנדולף האריך את חוזהו, וקובאן קיבלה כרטיס חופשי ליורוליג.
רנדולף, יחד עם מלקולם דילייני, הוביל את קבוצתו לפיינל פור של עונת 2015/2016 ביורוליג, בו סיימה במקום השלישי אחרי שהפסידה בחצי הגמר לצסק"א מוסקבה.
רנדולף נבחר לחמישייה השנייה של היורוליג באותה שנה.
לקראת עונת חתם רנדולף לעונה אחת בריאל מדריד מליגת ה-ACB והיורוליג.
בעונתו הראשונה בקבוצה נבחר לחמישייה השנייה של העונה בליגה המקומית, כאשר מדריד זוכה בקופה דל ריי.
בעונת נפצע רנדולף ברגל ימין ונעדר למשך כחודשיים וחצי מהמגרשים.
למרות מכת פציעות במהלך העונה, זכתה מדריד באותה שנה באליפות היורוליג ובאליפות הליגה הספרדית, בהובלתו של לוקה דונצ'יץ', שזכה עם רנדולף ונבחרת סלובניה באליפות אירופה בכדורסל באותו הקיץ, כאשר רנדולף מעמיד ממוצעים של 8.3 נקודות, 3.9 ריבאונדים ו-1.3 אסיסטים למשחק ביורוליג.
בגמר גביע המלך של עונת נפגשה ריאל מדריד עם קבוצת ברצלונה.
ברגעיו האחרונים של המשחק בוצעה חסימה של רנדולף על אנטה טומיץ', שלטענת השופטים הייתה בלתי חוקית.
רנדולף ייצג את נבחרת ארצות הברית במשחקים הפאן-אמריקאיים בשנת 2015. בקיץ 2017 קיבל רנדולף אזרחות סלובנית, והוביל יחד עם גוראן דרגיץ' ולוקה דונצ'יץ' את נבחרת סלובניה לזכייה ביורובאסקט 2017.
בחירה לחמישיית הפרשמנים של קונפרנס ה-SEC (2007)
בחירה לחמישייה השנייה של היורוקאפ (2015)
בחירה לחמישייה השנייה של היורוליג (2016)
בחירה לחמישייה השנייה של ליגת ה-ACB (2017)
גביע המלך הספרדי בכדורסל (1):
אנתוני סטיבן פאוצ'י הוא רופא ואימונולוג אמריקאי, שכיהן כמנהל המכון הלאומי לאלרגיה ומחלות מידבקות (NIAID) מאז 1984. מאז ינואר 2020, הוא אחד החברים המובילים של כוח המשימה של הבית הלבן לנגיף הקורונה, כוח משימה שנועד לטפל במגפת הקורונה בארצות הברית.
כרופא במכונים הלאומיים לבריאות (NIH) בארצות הברית, פאוצ'י עוסק בבריאות הציבור בתפקידים שונים למעלה מחמישים שנה.
הוא תרם למחקר האיידס ומחלות אחרות של המערכת החיסונית, הן כמדען והן כראש NIAID ב-NIH.
הניו יורק טיימס כינה את פאוצ'י "המומחה המוביל במדינה למחלות זיהומיות".
פאוצ'י נולד ב-24 בדצמבר 1940 בברוקלין, ניו יורק, לסטיבן א' פאוצ'י ויוג'יניה א' פאוצ'י, בעלי בית מרקחת.
אביו עבד כרוקח, אמו ואחותו עבדו במרשם תרופות ופאוצ'י עשה משלוחים של תרופות מרשם.
בית המרקחת שכן בשכונת דייקר הייטס בברוקלין, והמשפחה גרה בקומה מעליו.
הורי אביו של פאוצ'י, אנטונינו פאוצ'י וקאלוגרה גווארדינו (Calogera Guardino), היו משאקה (Sciacca) שבאיטליה.
סבתו מצד אמו, רפאלה טרמאטרה, מנאפולי שבאיטליה, הייתה תופרת.
סבו מצד אמו, ג'יובאני אביס, נולד בשווייץ והיה אמן שנודע בציורי נוף ודיוקן, איורי מגזינים (באיטליה) וכן עיצוב גרפי של תוויות מסחריות, כולל פחי שמן זית.
סבו וסבתו היגרו לארצות הברית בסוף המאה ה-19. פאוצ'י חונך כקתולי.
פאוצ'י למד בתיכון רג'יס (Regis) בניו יורק, שם היה הקפטן של נבחרת בית הספר בכדורסל.
הוא סיים את לימודיו בשנת 1958. הוא נרשם למכללה של הצלב הקדוש שם קיבל תואר ראשון בלימודים קלאסיים בשנת 1962. הוא למד רפואה ב, שם סיים את לימודיו ראשון בכיתתו בשנת 1966. הוא סיים התמחות ב.
בשנת 1968 הצטרף פאוצ'י למכונים הלאומיים לבריאות כחבר קליני במעבדה לחקירות קליניות (LCI) במכון הלאומי לאלרגיה ומחלות מידבקות.
בשנת 1974 התמנה לראש המחלקה לפיזיולוגיה קלינית, LCI, ובשנת 1980 מונה לראש המעבדה לרגולציה של חיסונים.
בשנת 1984 התמנה למנהל NIAID, תפקיד שהוא ממלא כיום (2020).
בתפקיד זה מוטלת עליו האחריות לטווח נרחב של מחקרים בסיסיים ויישומיים בנושא מחלות זיהומיות ומחלות המטופלות על ידי חיסונים.
הוא דחה מספר הצעות להוביל את סוכנות האב של סוכנותו, ה-NIH, והיה בחזית המאמצים של ארצות הברית להתמודד עם מחלות נגיפיות כמו HIV,SARS, מגפת שפעת החזירים ב-2009, MERS, אבולה ונגיף הקורונה COVID 19 החדש (SARS-CoV-2).
פאוצ'י מילא תפקיד משמעותי בראשית שנות האלפיים ביצירת תוכנית החירום של הנשיא לטיפול באיידס ובקידום הפיתוח של תרופות וחיסונים בתחום ההגנה הביולוגית, בעקבות פיגועי 11 בספטמבר.
פאוצ'י ערך תצפיות מדעיות חשובות שתרמו להבנת ויסות התגובה החיסונית האנושית ומנגנוני ההסתגלות של סוכנים מדכאי חיסון מסתגלים לתגובה זו.
הוא פיתח טיפולים במחלות קטלניות לשעבר כמו דלקת רב-עורקית קשרית, מחלת וגנר ו.
בסקר של מרכז השגרון באוניברסיטת סטנפורד שנערך ב-1985 מטעם איגוד השגרון האמריקאי, דורגה עבודתו של פאוצ'י בטיפול במחלות אלה כאחת ההתקדמויות החשובות ביותר בטיפול בשגרון בעשרים השנים האחרונות.
פאוצ'י תרם להבנה כיצד HIV הורס את הגנת הגוף וגורם לאיידס.
הוא תיאר את מנגנוני ההשראה של HIV על ידי ציטוקינים אנדוגניים.
פאוצ'י פעל לפיתוח אסטרטגיות לטיפול ושיקום חיסון של חולים במחלה, כמו גם לחיסון למניעת זיהום בנגיף HIV.
המחקר הנוכחי שלו מתרכז בזיהוי אופי המנגנונים החיסוניים של זיהום HIV והיקף התגובות החיסוניות של הגוף ל-HIV.
בשנת 2003 הצהיר המכון למידע מדעי כי בין השנים 1983–2002, "פאוצ'י היה המדען ה-13 בדירוג המדענים המצוטטים ביותר מבין 2.5 עד 3 מיליון מדענים בכל התחומים שפרסמו מאמרים בכתבי עת מדעיים".
ב-16 באוקטובר 2014, במסגרת שימוע בקונגרס של ארצות הברית בעניין משבר נגיף האבולה במערב אפריקה, דן פאוצ'י, כמנהל המכון הלאומי לאלרגיה ומחלות מידבקות (NIAID), בחשיבות הבדיקות הרפואיות של נוסעים בעת כניסתם למדינה.
הוא העיד כי NIAID היה עדיין רחוק מייצור כמויות מספיקות של תרופות או חיסונים לצורך ניסויים נרחבים.
פאוצ'י אמר כי "בעוד NIAID משתתף במאמץ העולמי להתמודד עם מצב החירום הבריאותי שמתרחש במערב אפריקה, חשוב להכיר בכך שאנחנו עדיין בשלבים הראשונים של הבנת האופן בו ניתן לטפל ולמנוע זיהום בנגיף האבולה."
פאוצ'י ציין: "אנו ממשיכים לזרז את המחקר תוך אכיפת תקני בטיחות ויעילות גבוהים.
יישום אמצעי הבריאות הציבוריים שכבר ידועים כבולמים התפרצויות נגיפי אבולה קודמות ויישום אסטרטגיות טיפול כגון החלפת נוזלים ואלקטרוליטים, חיוני למניעת זיהומים נוספים, לטיפול באלו שכבר נדבקו, להגנה על נותני שירותי הבריאות ובסופו של דבר להביא לסיומה של מגפה זו".
פאוצ'י הוא חבר בצוות המשימה של הבית הלבן לטיפול בווירוס הקורונה, צוות שהוקם בסוף ינואר 2020, תחת הנשיא טראמפ, כדי להתמודד עם מגפת נגיף הקורונה.
הוא אמר ששיעור התמותה הסופי של האנשים הנגועים יהיה קרוב ל-1% לעומת שיעור של 2% כפי שהעריך בתחילה ארגון הבריאות העולמי – פי עשרה משיעור התמותה המדווח של 0.1% משפעת עונתית.
באופן מעשי, פאוצ'י היה דובר בריאות הציבור של לשכת הנשיא במהלך הפנדמיה.
הוא דוגל במאמצים לריחוק חברתי מתמשך בארצות הברית, לשם בידוד עצמי ומניעת התפשטותה של המגפה.
בסוף מרץ הוא תמך בהארכה של תוקף ההנחיות לבידוד עצמי לפחות עד סוף אפריל 2020. בגלל חילוקי דעות שהיו לו עם דונלד טראמפ, ספג פאוצ'י ביקורת ואיומים מגורמים בימין בארצות הברית, מה שהביא לצורך באבטחתו.
בשנת 2020 הופיע ברשימה השנתית של מגזין טיים, טיים 100.
עוד באותה שנה ביקר ממשל טראמפ את פאוצ'י בכך ששינה את דעתו מספר פעמים בהחלטות חשובות והרות גורל בנוגע לנגיף הקורונה – מה שתרם רבות לחוסר האמון של רבים מאנשי הממשל בפאוצ'י, בעיקר מהצד ההרפובליקני של המפה הפוליטית.
בדצמבר 2020 הכריז נשיא ארצות הברית הנבחר, ג'ו ביידן כי פאוצ'י ישמש כ ויסייע לממשל הפדרלי בתוכנית המאבק בנגיף הקורונה.
ביולי 2021 נחקר ד"ר פאוצ'י בקונגרס בחשד למימון מחקר שנערך במכון הוויראולוגי בווהאן אשר עסק בהפיכת נגיפים לקטלניים יותר.
פאוצ'י הכחיש כל קשר בין המימון למטרת המחקר, אך חברי הסנאט באותה ועדה אשר תיחקרה את פאוצ'י הודו כי לא שוכנעו על ידי פאוצ'י בצדקת דבריו.
פאוצ'י הוא חבר באקדמיה הלאומית למדעים (NAS), באקדמיה האמריקאית למדעים (AAA&S), באקדמיה הלאומית לרפואה (NAM), בחברה הפילוסופית האמריקאית (APS) וב, כמו גם באגודות מקצועיות רבות אחרות כולל (ASCI), (IDSA), ו (AAI).
הוא חבר במערכות של כתבי עת מדעיים רבים בהם "עקרונות הרפואה הפנימית של הריסון".
הוא חיבר, השתתף או ערך יותר מאלף פרסומים מדעיים, כולל מספר ספרי לימוד.
פאוצ'י התחתן עם כריסטין גריידי, אחות ב-NIH, בשנת 1985, לאחר שנפגשו תוך כדי טיפול בחולה.
גריידי היא ראש המחלקה לביו-אתיקה במכון הלאומי למרכזים קליניים לבריאות.
באוגוסט 2024 דווח שפאוצ'י חלה בקדחת מערב הנילוס ואושפז.
1995: פרס ארנסט יונג (משותף עם סמואל א.
1996: דוקטור של כבוד למדע, אוניברסיטת קולגייט, על תצפיות חלוציות על תגובה חיסונית אנושית וחקר בנושא חיסון נגד איידס
1999: דוקטור כבוד בשירות ציבורי, אוניברסיטת שיפנסבורג בפנסילבניה
2002: פרס המרכז הרפואי אלבני
2003: פרס צלחת הזהב של האקדמיה האמריקאית להישגים
2005: פרס האיגוד האמריקאי לאימונולוגים על מפעל חיים
2007: פרס שירות הציבור על שם מרי וודארד לסקר
2013: מדליית זהב של רוברט קוך
2016: פרס ג'ון דירקס קנדה גאירדנר העולמי לבריאות
2023: אות הוקרה מהמרכז הרפואי שיבא
פאוצ'י היה פרופסור אורח במרכזים רפואיים רבים וקיבל 30 תוארי דוקטור לשם כבוד מאוניברסיטאות בארצות הברית ומחוצה לה.
עקרונות הריסון ברפואה פנימית, מהדורה 17. ניו יורק: מקגרו היל רפואי, 2008.
אנתוני יוג'ין פילר הוא כדורסלן עבר אמריקאי, אשר שיחק בליגת ה-NBA בין השנים 1992–2005. ממוצעיו הכוללים לאורך 13 עונותיו בליגה הם 9.7 נקודות, 2.6 ריבאונדים ו-2.4 אסיסטים למשחק.
פילר נולד וגדל בקנזס סיטי שבמיזורי.
בשנת 1988 זכה בתואר כדורסלן התיכונים המצטיין של מיזורי ("Missouri Mr.
Basketball"), ונבחר להשתתף במשחק מקדונלד'ס אול-אמריקן, המציג את שחקני התיכונים המצטיינים בארצות הברית.
בין השנים 1988–1992 למד באוניברסיטת מיזורי, ושיחק בקבוצת הכדורסל שלה (ה"טייגרס") תחת המאמן נורם סטיוארט.
בעת סיום לימודיו הוביל את כל השחקנים בתולדות הקבוצה בסך אסיסטים (497) וחטיפות (196), וכן ניצב במקום השלישי ברשימת הקלעים המובילים בתולדותיה (1,970 נקודות).
בדראפט ה-NBA 1992 נבחר פילר בבחירה ה-15, על ידי לוס אנג'לס לייקרס.
בארבע עונותיו עם הלייקרס פתח בכרבע ממשחקי קבוצתו, ותרם 10.6 נקודות, 2.3 ריבאונדים ו-2.0 אסיסטים בממוצע למשחק.
בעונת העפיל עם הלייקרס לחצי גמר האזור המערבי בפלייאוף, בו הפסידו מול סן אנטוניו ספרס בתוצאה 2–4.
לקראת עונת הועבר עם ג'ורג' לינץ' בטרייד לוונקובר גריזליס, לקראת עונתה השנייה ב-NBA.
בעונתו המלאה היחידה בקבוצה קבע שיא קריירה של 14.5 נקודות בממוצע למשחק, אולם הגריזליס סיימו עם המאזן הגרוע ביותר בליגה; 14–68. ב-4 בפברואר 1997 קלע פילר שיא קריירה של 40 נקודות בהפסד קבוצתו מול ניו ג'רזי נטס.
בפברואר 1998, לאחר כעונה וחצי עם הגריזליס, הועבר בטרייד למינסוטה טימברוולבס בתמורה לדאג וסט.
בפלייאוף 1998 הוביל את קלעי קבוצתו עם 16.2 נקודות בממוצע למשחק, אך הטימברוולבס הפסידו בסיבוב הראשון מול סיאטל סופרסוניקס, בתוצאה 2–3. בכל אחת מ-5 העונות הבאות הודח עם מינסוטה בסיבוב הפלייאוף הראשון, ולאורך התקופה קלע 9.3 נקודות בממוצע למשחק.
ביוני 2003 נשלח עם ג'ו סמית' בטרייד למילווקי באקס, תמורת סם קאסל וארווין ג'ונסון, אולם מיד שוחרר מהקבוצה.
באוגוסט 2003 חתם על חוזה בסקרמנטו קינגס.
בעונתו היחידה עם הקינגס קלע 5.7 נקודות בממוצע למשחק כמחליפו מהספסל של דאג כריסטי, וסייע לקבוצה להעפיל לחצי גמר המערב.
באותה עונה הוביל את כל שחקני הליגה עם 48.2% קליעה לשלוש.
בעונת שיחק פילר עבור וושינגטון ויזארדס, ובקיץ 2005 פרש ממשחק, בגיל 35.
אנתוני פנטנו הוא יוטיובר, מבקר מוזיקה, עיתונאי ומוזיקאי אמריקאי, אשר ידוע בזכות ערוץ היוטיוב שלו "The Needle Drop".
האתר וסרטוני היוטיוב שלו דנים ובוחנים מגוון ז'אנרים מוזיקליים, בין השאר פופ, היפ הופ, רוק, מטאל, אינדי, אלקטרונית, פולק, ג'אז, מוזיקה ניסיונית וסגנונות נוספים.
פנטנו נולד בקונטיקט, למשפחה שמקורה בסיציליה.
בילדותו שאף להיות אנימטור, בשל אהבתו לסדרה "משפחת סימפסון".
כנער, החל פנטנו להתענין בפוליטיקה בעקבות האזנה לג'לו ביאפרה , סולנה של להקת הדד קנדיז.
פנטנו החל את הקריירה שלו באמצע שנות האלפיים כמנהל מוזיקה של תחנת הרדיו של מכללת דרום קונטיקט.
בשנת 2007 החל פנטנו לעבוד בתחנת הרדיו הציבורי בקונטיקט שם שידר תוכנית בשם The Needle Drop.
באותה שנה השיק אתר באותו שם, The Needle Drop, ובו ביקורות מוזיקה שכתב.
בינואר 2009 השיק פנטנו סדרת ביקורות ווידאו על מוזיקה, בערוץ יוטיוב שאף הוא נקרא The Needle Drop.
האלבום הראשון אותו סקר היה של מוזיקאי האינדי ג'יי רייטארד .
סקירה של פנטנו על האלבום Cosmogramma של Flying Lotus משנת 2010, הופיעה לצד קטעי וידאו אחרים של Flying Lotus ב"סרטונים מוצעים" של יוטיוב.
פנטנו שאב מכך עידוד להמשיך ליצור סרטוני יוטיוב עם ביקורות על מוזיקה.
בשנת 2010, הסיר פנטנו מהערוץ שלו סרטונים עם ביקורות קודמות שהכילו וידאו קליפים, כדי להימנע מהפרות זכויות יוצרים.
הוא המשיך לשדר את תוכנית הרדיו שלו, ובמקביל עבד גם בפיצרייה.
הוא התראיין ב-SXSW בשנת 2011 בקולנוע על עליית הבלוגים במוזיקה, יחד עם מאט גאלווי מה-Rock It Out!
הבלוגר ומייקל רופמן, הנשיא והעורך הראשי של Consequence of Sound.
במרץ 2011 הוא הוצג במאמר שכתב ב-The Guardian גם על עליית הבלוגים במוזיקה.
The Needle Drop זכה בטקס פרסי "O Music 2011" בקטגוריית "מעבר לבלוג".
לפנטאנו הוצעה תוכנית ביקורת אלבומים ב-Adult Swim אך הוא דחה את ההצעה.
בשנת 2019 הופיע פנטאנו, הופעת אורח, בסרטון של ליל נאז X לשיר של יאנג ת'אג ומייסון רמזי של "Old Town Road", והופיע כעובד במתקן הצבאי באזור 51 (התייחסות למוזיאון " אזור הסערה 51").
ב-15 בספטמבר 2022, העלה פנטאנו סרטון בו חשף הודעה שקיבל מהאמן דרייק, בה ביקש דרייק מתכון להכנת עוגיות טבעוניות.
יום לאחר מכן פרסם דרייק פרסם את תוכן ההודעה האמיתית שמטרתה הייתה "לרדת" על דרייק.
על מנת להרוויח מספיק כסף כדי לשלם לעורכו אוסטין וולש, עד נובמבר 2016 פנטנו העלה סרטונים באופן קבוע בערוץ יוטיוב משני, "thatistheplan", אשר בו סקר memes והקליט "סרטונים לא אמיצים לעיתים קרובות שלא נופלים פורמט סקירת הרשומות", על פי SPIN.
באוקטובר 2017, מאמר במגזין האינטרנטי "פיידר" האשים את פנטנו בקידום רגשות ימניות וגזענות בסרטונים בערוץ "thatistheplan".
הוא ציין את השימוש בתמונות של פפה הצפרדע, וטען שהוא מתמקד בביקורת על פמיניסטיות ומזלזל ביצירתם של מוזיקאים שחורים.
פנטאנו הפיק תגובת וידאו שכינתה את המאמר הביקורתי "התנקשות", והכחיש את רלוונטיות הביקורת, לטענתו מכיוון שהסרטונים היו לטענתו סאטירה ליברלית שלא הובנו כהלכה.
עוד הוא טוען כי הכותב כשל בקטיף דובדבנים ושעמדותיו האמיתיות של פנטנו הן פרוגרסיביות, ליברליות וסוציאליסטיות, ושהוא הביע אותם מספר פעמים.
המאמר נמחק מאוחר יותר על ידי "פיידר", כאשר שני הצדדים עדכנו כי הגיעו להסכמה.
כשנשאל על היתרונות שבסקירותיו של פנטנו, עיתונאי המוזיקה רוברט כריסטגאו, שבקושי זיהה את שמו של פנטנו ורק 'הציץ' בדף הוויקיפדיה שלו - אמר בשנת 2019, "נראה שהוא ייצר מותג "מבקר רוק" הרלוונטי מהמאה ה-21." עוד הוא אמר כי עצם היכולת להרוויח כסף מביקורות מוזיקה היא הישג ראוי לציון.
פנטנו ואשתו, דומיניק בוקלי, מתגוררים במידלטאון, קונטיקט.
הוא אתאיסט וטבעוני, לאחר שקודם לכן, בסוף שנות העשרה שלו, עבר לתזונה צמחונית.
"Mykey Come Back" (2015, בתור קאל צ'וצ'סטה)
פלטיה גיישה (2018, בתור קאל צ'וצ'סטה)
רוב סקאלון (2018, בתור קאל צ'וצ'סטה)
אנתוני מלכיאור פרנק היה בנקאי יהודי-אמריקאי שכיהן כמנהל הכללי של דואר ארצות הברית בשנים 1988–1992.
אנתוני פרנק נולד בברלין, רפובליקת ויימאר, ללותר פרנק, בנם של זיגמונד פרנק, בנקאי, ושל לינה לבית רוטשילד.
כשהיה בן שש היגרה המשפחה מגרמניה לארצות הברית.
הוא למד בבית הספר התיכון הוליווד שבלוס אנג'לס.
פרנק סיים לימודי תואר ראשון בדארטמות' קולג' והמשיך לימודי תואר שני בבית הספר טאק מנהל עסקים של דארטמות'.
הוא גם המשיך ללימודים מתקדמים בכלכלה באוניברסיטת וינה.
פרנק היה המנהל הכללי של "הבנק הארצי הראשון" (First Nationwide Bank) בסן פרנסיסקו.
ב-1988 הוא נבחר על ידי מועצת המנהלים של שירות הדואר של ארצות הברית לתפקיד המנהל הכללי של דואר ארצות הברית והחל לכהן בתפקיד החל מה-1 במרץ אותה שנה.
בתפקיד זה הוא כיהן עד להתפטרותו ב-1992, כאשר הוא ייסד את התאגיד הבנקאי העצמאי של אריזונה (Independent Bancorp of Arizona).
פרנק היה נשוי לגיי פרנק ולשניים שני ילדים.
ב-1991 השתתף פרנק בפרק 22 של העונה השביעית של הסדרה רצח במשיכת קולומוס בכיכובה של אנג'לה לאנסברי בתפקיד עצמו.
ב-2010 הוא הופיע גם בתפקיד עצמו בסרט התעודי "רצח על ידי שליח" .
אנתוני רנארד פוקס הוא פוליטיקאי אמריקאי, שכיהן כמזכיר התחבורה של ארצות הברית בממשלו של הנשיא ברק אובמה בין השנים 2013–2017. טרם כהונתו במחלקת התחבורה של ארצות הברית, היה פוקס ראש עיריית שארלוט, הגדולה שבערי קרוליינה הצפונית.
מינויו של פוקס, חבר המפלגה הדמוקרטית, למזכיר התחבורה התקבל פה אחד בסנאט של ארצות הברית עם 100 תומכים.
פוקס נולד בשלהי אפריל 1971 בשארלוט שבקרוליינה הצפונית.
אמו, לורה פוקס, גידלה אותו ביחד עם סביו ג'יימס ומרי פוקס.
הוא השלים את לימודיו התיכוניים בתיכון וסט שארלוט.
במכללת דייווידסון רכש את השכלתו האקדמית, שם היה ב-1993 הנשיא האפרו-אמריקאי הראשון של התאחדות הסטודנטים במכללה.
פוקס למד היסטוריה, והמשיך להשלים לימודי תואר ראשון בבית הספר למשפטים של אוניברסיטת ניו יורק בשנת 1996.
בתום לימודי המשפטים שלו, שב פוקס לשארלוט כדי לעבוד במשרד עורכי דין.
אחר כך עזב פעם נוספת כדי לעבוד כעוזר משפטי עבור השופט נתנאל ר.
ג'ונס מבית המשפט הפדרלי השישי לערעורים של ארצות הברית שבסינסינטי.
בהמשך עבד במחלקת המשפטים של ארצות הברית ובסגל ועדת המשפט של בית הנבחרים של ארצות הברית.
בשנת 2004 היה מנהל מסע הבחירות של חבר בית הנבחרים האמריקאי מל ואט .
ב-2001 שב לעיר הולדתו והיה לליטיגטור בדיני עבודה במשרד עורכי הדין "Hunton Andrews Kurth".
בעודו חבר מועצת העירייה המשיך לעבוד במשרד זה במשרה חלקית.
ב-2005 נבחר פוקס לראשונה אל מועצת העיר של שארלוט, כנציג מחוז בחירה כללי.
כעבור שנתיים נוספות, בבחירות 2009, נבחר לראש עירייה ה-54 של שארלוט, והיה לאדם הצעיר ביותר בתפקיד.
הוא היה ראש העיר הראשון מטעם המפלגה הדמוקרטית מאז 1987, עת עזב ראש העיר הארווי גאנט את התפקיד.
עם היותו ראש העיר, ניצב פוקס בפני המיתון החד ביותר בשארלוט זה 80 שנה.
העיר, המרכז הפיננסי השני בגודלו בקרוליינה הצפונית, איבדה למעלה מ-25,000 משרות בעקבות המשבר הכלכלי העולמי ב-2008. פוקס החיל רפורמה בתוכנית שכר הבטיחות הציבורית של העיר ופעל לצמצום שיעור האבטלה.
ב-29 באפריל 2013 הכריז נשיא ארצות הברית ברק אובמה על מינוי של פוקס למזכיר התחבורה של ארצות הברית.
ב-27 ביוני 2013, אישר הסנאט של ארצות הברית פה אחד את המינוי.
פוקס התפטר מתפקידו כראש העיר וב-2 ביולי הושבע לתפקידו.
במהלך נאום מצב האומה ב-2015, היה פוקס השורד המיועד.
בנובמבר אותה שנה ביקר פוקס בישראל, נועד עם שר התחבורה ישראל כ"ץ וביקר במטה חברת מובילאיי.
עוד חודש לכן נודע כי פוקס ישתתף בוועידת ראש הממשלה השלישית לתחליפי דלקים בתל אביב.
ב-20 בינואר 2017 תמה כהונתו עם ההשבעה של דונלד טראמפ לנשיאות ארצות הברית.
עד לאישור מינויה של איליין צ'או, מילא את מקומו מייקל הוארטה.
אנתוני קוטון הוא קצין בדימוס בדרגת גנרל בחיל האוויר של ארצות הברית, כיהן כמפקד הפיקוד האסטרטגי של ארצות הברית.
קוטון סיים ב-1986 תואר ראשון באוניברסיטת המדינה של קרוליינה הצפונית והתגייס לחיל האוויר של ארצות הברית.
הוא שירת בכנף טילים בליסטיים בדקוטה הצפונית ובבסיס חיל האוויר ונדנברג של חיל האוויר העשרים.
בהמשך שימש קצין בתחום הריגול הלוויני בבסיסים בקולורדו.
שירת במטה חיל האוויר ה-14 וכמפקד יחידת שילוח הלוויינים השלישית.
באפריל 2008 מונה למפקד להק המבצעים במתקן בבסיס פורט בלוור בווירג'יניה.
ביולי 2009 מונה לסגן מפקד כנף הטילים 341 ובמאי 2010 מונה למפקד הכנף הממוקמת במונטנה.
באוגוסט 2011 מונה למפקד כנף החלל ה-45 ומתקן שילוח הלוויינים בבסיס חיל האוויר פיטרסון בפלורידה.
ביוני 2013 מונה לסגן ראש משרד הסיור הלאומי.
בנובמבר 2015 מונה למפקד חיל האוויר העשרים של ארצות הברית.
בפברואר 2018 קודם לדרגת לוטננט גנרל ומונה למפקד ונשיא אוניברסיטת חיל האוויר.
באוקטובר 2019 מונה לסגן מפקד פיקוד התקיפה הגלובלית.
בספטמבר 2021 קודם לדרגת גנרל ומונה למפקד הפיקוד.
בדצמבר 2022 מונה למפקד הפיקוד האסטרטגי של ארצות הברית.
קוטון בעל תואר ראשון במדע המדינה מאוניברסיטת המדינה של קרוליינה הצפונית ותואר שני בניהול מאוניברסיטת מרכז מישיגן.
אנתוני חוסה סמבראנו דה לה קרוס (בספרדית: Anthony José Zambrano de la Cruz, נולד ב-17 בינואר 1998) הוא אצן קולומביאני, סגן האלוף האולימפי (טוקיו 2020) וסגן אלוף העולם (דוחה 2019) בריצת 400 מטר.
סמבראנו נולד וגדל במאיקאו שבקולומביה.
במשחקים הפאן-אמריקאיים שנערכו בלימה שבפרו בשנת 2019 זכה בשתי מדליות זהב בריצת 400 מטר בתוצאה של 44.83 שניות ובריצת שליחים 4x400 מטר בתוצאה של 3:01.41 דקות.
באליפות העולם שנערכה בדוחה שבקטר זכה במדליית כסף בריצת 400 מטר בשיא דרום אמריקה חדש של 44.15 שניות, אחרי סטיבן גארדנר מאיי בהאמה (43.48 שניות), ולפני פרד קרלי מארצות הברית (44.17 שניות).
בשלב חצי הגמר הוא קבע שיא לאומי חדש של 44.55 שניות.
באולימפיאדת טוקיו זכה במדליית כסף בריצת 400 מטר בתוצאה של 44.08 שניות, אחרי סטיבן גארדנר (43.85 שניות) ולפני קיראני ג'יימס מגרנדה (44.19 שניות).
בשלב חצי הגמר הוא קבע שיא דרום אמריקה בתוצאה של 43.93 שניות.
אנתוני ראמוס מרטינז הוא שחקן וזמר אמריקאי.
ראמוס נולד בשם אנתוני ראמוס מרטינז בניו יורק, והוא ממוצא פוארטו ריקני.
הוא גדל בשכונת בושוויק, ברוקלין, שם התגורר עם אמו, אחיו הגדול ואחותו הצעירה.
לאחר התיכון, ראמוס למד באקדמיה האמריקאית למוזיקה ודרמה (אנ') בניו יורק במלגה מלאה.
הוא סיים את לימודיו ב-2011.
לאחר שלוהק ב"המילטון", ראמוס גילם את ג'סטין לאבוי במחזמר של לין-מנואל מירנדה "", במופע חד-פעמי בן 14 דקות ב-7 ביוני 2014, שהוקלטה עבור "This American Life".
"המילטון" עלה באוף ברודוויי בתחילת 2015, כשראמוס משחק בתפקידים הכפולים של ג'ון לורנס ובנו הבכור של אלכסנדר המילטון, פיליפ המילטון.
המחזמר עבר לברודוויי ב-13 ביולי 2015, ונפתח ב-6 באוגוסט 2015. ראמוס עזב את ההפקה ב-20 בנובמבר 2016.
בספטמבר 2016, הוכרז כי ראמוס לוהק לסדרת הדרמה הקומית של נטפליקס, "לא יכולה בלי זה", של הבמאי ספייק לי, בתפקיד מארס בלקמון.
ראמוס שיחק בתפקיד רמון בגרסה המחודשת של "כוכב נולד" ב-2018, בכיכובם של ליידי גאגא ובראדלי קופר.
בשנת 2018, וראייטי דיווח כי ראמוס לוהק לתפקיד אוסנאבי דה לה וגה בעיבוד הקולנועי של "שכונה על הגובה".
הסרט יצא לאקרנים בשנת 2021. באפריל 2021 לוהק ראמוס לתפקיד הראשי בסרט הבא של זיכיון סרטי "רובוטריקים", "רובוטריקים: עליית החיות".
הסרט צפוי לצאת לאקרנים בשנת 2023. בפברואר 2022, ראמוס לוהק לתפקיד ראשי בסדרה "איירון הארט", המתרחשת ביקום הקולנועי של מארוול.
ב-29 בספטמבר 2023 יצא לאור הסרט "כסף טיפש" בכיכובו.
בספטמבר 2024, ראמוס לוהק לסדרה "The Beauty" של רשת FX, בה גם יתפקד כמפיק בפועל.
הסדרה תעסוק בעולם שבו קיימת אובססיה ליופי חיצוני, ובו מחלה המועברת ביחסי מין יכולה לגרום לאדם להפוך ליפה יותר בכל יום שעובר.
רוב האוכלוסייה מנצלת את ההזדמנות, אך בלשים יגלו שהיא גובה מחיר כבד.
באוקטובר 2024, ראמוס לוהק לקומדיה הרומנטית "Love Language" בבימוי וכתיבה של ג'ואי פאוור.
בשנת 2025, ראמוס יככב בסדרה "איירון הארט" של מארוול עבור דיסני+.
ראמוס הופיע באלבום הפסקול המקורי של המילטון בברודוויי בשנת2015, בתפקיד הכפול של ג'ון לורנס ופיליפ המילטון.
הוא שיתף פעולה שוב עם לין-מנואל מירנדה באוקטובר 2017 בשיר "Almost Like Praying", סינגל צדקה למען קורבנות הוריקן מריה.
ב-8 בנובמבר 2017, ראמוס הוציא שני שירים, "Freedom" ו-"Common Ground", מתוך המיני אלבום הראשון שלו, ששמו The Freedom EP.
בהשראת הבחירות לנשיאות ארצות הברית 2016, The Freedom EP יצא לאור ביום השנה הראשון להשבעה של הנשיא דונלד טראמפ, 20 בינואר 2018. בנוסף לסינגלים שיצאו בעבר "Freedom", "Common Ground" ו-"Alright", המיני אלבום כלל שני שירים חדשים, "When The Bell Tolls" ו-"PRayer".
ב-13 ביוני 2019, פורסם כי ראמוס חתם בריפבליק רקורדס.
החתימה תועדה בסדרת היוטיוב שלו, It Takes A Village, שם חשף שמוזיקה חדשה תצא לאור באותו הקיץ.
אלבום הבכורה שלו, The Good & The Bad, יצא לאור ב-25 באוקטובר 2019. הוא הופיע במקום ה-21 במצעד האלבומים Heatseekers של בילבורד.
ב-25 ביוני 2021, ראמוס הוציא את אלבומו השני, Love and Lies.
בשנת 2014, ראמוס החל במערכת יחסים עם השחקנית ג'סמין קפאס ג'ונס, אותה פגש במהלך החזרות להפקת אוף-ברודוויי של המילטון.
בערב חג המולד 2018, הזוג התארס.
בנובמבר 2021 דווח כי בני הזוג נפרדו.
שנהשםדמותהערות2015יאנגרחוליו2 פרקים2016חוק וסדר: מדור מיוחדחואן פלורספרק אחד2017–2018ויל וגרייסטוני4 פרקים2017–2019לא יכולה בלי זהמארס בלקמון19 פרקים2019אלנה מאוולורטיטופרק אחד, דיבוב2021בטיפולאלדיו רסטרפו6 פרקיםתקופת מבחןיורקי2 פרקים2025איירון הארטפארקר רובינס / הברדס6 פרקיםThe Beautyגם מפיק בפועל
שנההפקהדמותהערות2011גריזסוני לטיירימחוזי2012הפרופסור המטורףהנרי / אנסמבלסיבוב הופעות ארצישכונה על הגובהסוני דה לה וגהמחוזי2014ג'סטין לאבוי2015–2016המילטוןג'ון לורנס / פיליפ המילטוןאוף ברודווייברודוויי2018שכונה על הגובהאוסנאבי דה לה וגהמחוזי
אנתוני דניאל קונטררס אנריקס (בספרדית: Anthony Daniel Contreras Enríquez; נולד ב-29 בינואר 2000 בסן חוסה שבקוסטה ריקה) הוא כדורגלן קוסטה ריקאי המשחק בעמדת החלוץ בקבוצת פאפוס מליגת העל הקפריסאית ובנבחרת קוסטה ריקה.
קונטררס גדל במחלקת הנוער של ארדיאנו, ובשנת 2017 החל את הקריירה המקצוענית שלו בקבוצה הבוגרת של המועדון במסגרת ליגת העל של קוסטה ריקה.
הוא הושאל מהמועדון ללה יו, מוניסיפל גרסיה, גוואדלופה וגואנאקאסטקה מליגת העל של קוסטה ריקה.
ביולי 2023 חתם בריגה הלטבית.
בינואר 2024 הושאל לפאפוס הקפריסאית.
ב-12 בנובמבר 2021 ערך קונטררס את הופעת הבכורה שלו בנבחרת קוסטה ריקה, בהפסד 1-0 לנבחרת קנדה במסגרת מוקדמות מונדיאל 2022. ב-27 במרץ 2022 הבקיע את שער הבכורה שלו בנבחרת, בניצחון 2-1 על נבחרת אל סלוודור במסגרת מוקדמות מונדיאל 2022.
אנתוני רובינסון הוא כדורגלן אמריקאי המשחק בעמדת המגן השמאלי בקבוצת פולהאם מהפרמייר ליג ובנבחרת ארצות הברית.
רובינסון גדל במחלקת הנוער של אברטון.
ב-4 באוגוסט 2017 הושאל רובינסון מאברטון לבולטון וונדררס מהפוטבול ליג צ'מפיונשיפ.
ב-9 באוגוסט ערך את הופעת הבכורה שלו במועדון, בניצחון 1–2 על קרו אלכסנדרה במסגרת הסיבוב הראשון של גביע הפוטבול ליג.
ב-9 בספטמבר ערך את הופעת הבכורה שלו בליגה, בהפסד 0–3 למידלסברו במסגרת המחזור השישי לעונת .
ב-3 באוגוסט 2018 הושאל רובינסון לוויגאן את'לטיק מהפוטבול ליג צ'מפיונשיפ.
ב-15 ביולי 2019 חתם על חוזה לשלוש עונות במועדון.
בסך הכל ערך 64 הופעות ליגה במדי המועדון, בהן הבקיע שער אחד.
ב-20 באוגוסט 2020 חתם רובינסון בפולהאם מהפרמייר ליג.
ב-28 במאי 2018 ערך רובינסון את הופעת הבכורה שלו בנבחרת ארצות הברית, בניצחון 0–3 על נבחרת בוליביה במשחק ידידות.
ב-8 בספטמבר 2021 הבקיע את שער הבכורה שלו בנבחרת, בניצחון 1–4 על נבחרת הונדורס במסגרת מוקדמות מונדיאל 2022.
נכלל בסגל נבחרת ארצות הברית לטורניר מונדיאל 2022.
אנתוני קונצ'ני הוא שחקן קנדי.
בשנת -2013, הוא הצטרף לקאסט החוזר של הסדרה Almost Huma"n" שם שיחק את MX-43 '1', אנדרואיד משטרתי דמוי אדם, עד לגמר הסדרה ב-2014 לאחר סיום העונה הראשונה שלה.
בשנת 2014 הוא גילם את הקצין ת'ך בסרט "גודזילה".
באותה שנה הוא הופיע כאורח בסדרה "המכשפות מאיסט אנד" שם גילם את היצור מנדרייק, שד שחוצה מאסגארד ומתחיל לתקוף כמה מתושבי העיר איסט אנד, היצור נהרג על ידי פרדריק בושאמפ.
בשנת 2015 הוא הופיע בסרט "חמישים גוונים של אפור" שם גילם את פול קלייטון הצעיר, צעיר שנמשך לחברתו לעבודה בחנות לחומרי בניין אנסטסיה סטיל (דקוטה ג'ונסון), ויריבו של כריסטיאן גריי (ג'יימי דורנן) על ליבה של אנסטסיה.
בשנת 2020 שיחק לצד אדן קנטו וג'ייקוב אלורדי בסרט "שני לבבות".
שנה סרטתפקידהערות2023Married by Mistakeריס ביינאםMercy ריאן קווין2020שני לבבותג'ון2019נואלטד הגמד 2015 חמישים גוונים של אפור פול קלייטון 2014 Night Witness מקס דרסון Primary צעיר מעצבן Wedding Planner Mystery איש צעיר גודזילה ת'ך 2013 No Clue איש צעיר Embrace of the Vampire איש צעיר המאמן דאג 2012 כשהלב קורא זך
אנתוני סיירוס קיוואן הוא שחקן אמריקאי.
הוא ידוע בעיקר בזכות גילום דמותו של ראהים בסדרת הטלוויזיה "באהבה, ויקטור".
קיוואן נולד בלונג ביץ', קליפורניה, להורים ממוצא פיליפיני ואיראני.
שנהסרטתפקידהערות2010The Space Betweenעומאר2020Two Eyesסאל2022אימה בשעת אפסאליס אזאד
תפקיד ראשי (עונה 3); 14 פרקים2023באהבה, קיטיקווינסי "קיו" שהבזיאןתפקיד ראשי; 10 פרקים
אַנְתוֹנִי קוֹלִינְס היה פילוסוף ומסאי אנגלי, בולט בהיותו אחד התומכים הראשונים בדאיזם בבריטניה הגדולה.